Jason Priestley

Jason Bradford Priestly (født 28. august 1969) er en canadisk skuespiller og filminstruktør, som  er mest kendt for rollen som den gode og rare Brandon Walsh i Beverly Hills 90210.
Den 6. maj 2014 udgav han sin selvbiografi, Jason Priestley: A Memoir.

Biografi

Opvækst 
Jason Priestley er født den 28. august 1969 i North Vancouver, British Columbia, Canada. Hans forældre er Lorne, en manufaktur-repræsentant og Sharon, en ejendomsmægler. I 2007 blev han en naturaliseret amerikaner (et borgerskab, der giver en udlænding, næsten de samme rettigheder, som en indfødt i landet). Han blev student på "Argyle Secondary School" i North Vancouver. Priestley har en tvillingesøster, Justine og 2 halvsøskende, Karin og Kristi.

Karriere 
I 1990, fik Priestley rollen som Brandon Walsh i den amerikanske tv-serie Beverly Hills 90210. Rollen gjorde i løbet af et par år Priestley til et af USA's største teenage-idoler (uagtet han ikke var teenager!). Rollen som Brandon Walsh var en af seriens bærende og gennemgående karakterer, og Priestley opnåede blandt andet at blive nomineret til to Golden Globe's for rollen. Priestley medvirkede i 8 fulde sæsoner samt et par afsnit af 9. sæson, hvorefter hans karakter forlod serien. Trods mange efterfølgende kritikerroste film- og tv-præstationer er rollen utvivlsomt den langt de fleste associerer med Priestley. Priestley instruerede i øvrigt 15 episoder i serien og fungerede også som executive producer i flere år. 

I 2000 spillede Priestley hovedrollen i West End teater-produktionen Side Man i London, og Priestley har spillet med i en lang række film samt flere tv-serier siden

Priestley sluttede sig til showet Tru Calling som Jack Harper fra 2004-2005. Han var også ofte med i programmet Love Monkey fra 2006. Hans fjernsynsarbejde inkluderer også 1989-serien, Sister Kate, på WB-serien What I Like About You og i februar 2006, var han med i Without a Trace. 
Priestley har også spillet med i flere film, hvor hans, måske, mest bemærkelsesværdige rolle var i Love and Death on Long Island fra 1997, som et teenage-idol, der kæmper for at blive taget seriøst som skuespiller. Han har også instrueret den 19. episode i den sidste sæson af 7th Heaven. 

Den 15. juli 2007, vendte Priestley tilbage til tv, som en af de mandlige hovedroller i Lifetime Televisions komedie-drama Side Order of Life.

Priestley var bedt tilbudt at genoptage rollen som Brandon Walsh i den nye omgang af 90210, men sagde nej til tilbuddet med svaret: "Jeg tror, jeg kom hele vejen rundt med Brandon i de 249 afsnit, vi lavede. Brandon har ydet sit bidrag".

Den 11. november 2008, reporterede TV Guide, at Priestley skulle insturere den 18. episode af 90210 og gerne ville instruere 5 episoder af serien Mit Liv som Teenager/My Secret Life of the American Teenager . Priestley instruerede også den episode, hvor Tori Spelling vender tilbage til 90210.

Racerbiler 
En af Priestleys hobbier er racerbiler. Han kørte en "Toyota Celica All-trac ST185" i SCCA Pro Rally Series. Han har foretaget interviews og kommentarer af racerkørere til ABC's tv-dækning af IndyCar Racing. I 1999 deltog han i det første Gumball 3000-løb, hvor han kørte en "Lotus Esprit V-8". 

Den 11. august 2002 kom Priestley alvorligt til skade under en øverunde i Kentucky Speedway, da han og hans "Indy Pro Series"-bil smadrede ind i en væg med næsten 290 km/t. Han gjorde dog en hurtig og fuld helbredelse.

I følge en artikel i januar 2008 i bladet Associated Press, blev det offentliggjort at Priestley skal være medejer af et nyt "IndyCar Series"-team. Det nye team vil være kendt som "Rubicon Race Team" og forvaltes af medejer  Jim Freudenberg. 
De vil i første omgang have en kører med i Indianapolis 500 i maj 2008. Bil nummer 28, vil blive bygge af et Indianapolis-baseret team fra Sam Schmidt Motorsports. Køreren vil være Max Papis. 

I artiklen blev Priestley interviewet og sagde: "Jeg er begejstret for at kunne bruge maj-måned i Indy med mine gode venner og være en del af det største åbne racerbilsløb", "Det er mere end fem år siden min ulykke, og så det bliver godt at se alle igen" .

Salgsfremmende aktivitet for Barenaked Ladies 
Priestley er stor fan af Barenaked Ladies og han var til mange af deres koncerter i Californien, fra begyndelsen til midten 1990'erne. Han mødtes til sidst med dem og i hans ønske om at hjælpe dem til succes, instruerede han musikvideoen til deres sang The Old Apartment , og han brugte sin berømthed til at overbevise de amerikanske mediestationer til at sende deres musik. Det lykkedes for ham, og han inviterede bandet til at spille i "Peach Pit After Dark", i en episode af Beverly . Forsangeren Ed Robertson, siger giver stadig Priestley skylden for deres amerikanske succes. Priestleys sidste bemærkelsesværdige bidrag til bandet var, da han instruerede dokumentarfilm om bandets 1999-hvirvelvind af succes med titlen Barenaked in America, for at vise hvor sjovt han havde haft det, mens han var rundt med bandet i en tour-bus.

Privat 
Priestley har været kæreste med medskuespillerinden Tiffani-Amber Thiessen i 1997 fra Beverly Hills 90210 og fra 1992-1997, boede Priestley sammen med Christine Elise, også en medskuespiller fra Beverly Hills 90210.

Den 2. februar 1999, giftede Priestley sig med make-up-artisten Ashlee Petersen, som han havde mødt på settet til Beverly Hills 90210. De blev skilt den 2. januar 2000. 

Den 14. maj 2005, blev Priestley gift med make-up-artisten Naomi Lowde, på "Paradise Island" i Bahamas, der følgende tog navnet Naomi Lowde-Priestley. Parret har sammen to døtre, Ava Veronica (født den 2. juli 2007) samt Dashiell Orson (2009).

Den 9. juli 2007, fortalte Priestley i showet Late Night with Conan O'Brien, at han var blevet amerikansk statsborger nogle uger tidligere. Priestley har en tvillingesøster, Justine Priestley, der også er skuespiller. Priestley prøvede at få sin søster til audition som Brenda Walsh, men det gik ikke, men hun har været med i nogle afsnit af Beverlys spin-off Melrose Place in 1996.

Trivia 
 Priestley har smadret sin bil ind i en svømningpool, fordi (i følge ham) han ville undgå et rådyr. Han blev dog sigtet for sprituskørsel og skulle betale en bøde på $50.000. 
 Deler fødselsdag med skuespilleren Jack Black, Shania Twain, LeAnn Rimes og Daniel Stern.
 Er 1.73 m høj.
 Hans tidligere Beverly Hills 90210-kolleger  Jennie Garth, Tori Spelling, Tiffani-Amber Thiessen og Ian Ziering var med til hans bryllup med Naomi Lowde-Priestley.
 Han var blandt gæsterne til Tiffani-Amber Thiessens bryllup med Brady Smith.

Filmografi

Film

Tv

Nomineringer 
Gemini Awards: 
 2003: Nomineret: "Best Performance or Host in a Variety Program or Series" for: The True Meaning of Christmas Specials – Delt med hele castet 

Golden Globe: 
 1993: Nomineret: "Best Performance by an Actor in a TV-Series – Drama" for: Beverly Hills, 90210  
 1995: Nomineret: "Best Performance by an Actor in a TV-Series – Drama" for: Beverly Hills, 90210

Young Artist Awards: 
 1990: Nomineret: "Best Young Actor Supporting Role in a Television Series" for: Sister Kate

Kilder

Eksterne links 

 
 Official Jason Priestley Website
 Jason Priestley Interview på The Hour med George Stroumboulopoulos

Skuespillere fra Canada
Tv-skuespillere fra Canada